ธนาคารออมสิน ประกาศ ลดอัตราดอกเบี้ยเงินกู้ร้อยละ 0.125 มีผลตั้งแต่วันที่ 11 พฤศจิกายนนี้เป็นต้นไป
ธนาคารออมสิน ประกาศ ลดอัตราดอกเบี้ยเงินกู้ร้อยละ 0.125 มีผลตั้งแต่วันที่ 11 พฤศจิกายนนี้เป็นต้นไป นายชาติชาย พยุหนาวีชัย ผู้อำนวยการธนาคารออมสิน เปิดเผยว่า เพื่อสนองนโยบายรัฐบาลในการกระตุ้นเศรษฐกิจ ธนาคารออมสินได้ปรับลดดอกเบี้ยเงินกู้ในอัตราเท่ากัน ร้อยละ 0.125 ทำให้อัตราดอกเบี้ยเงินกู้ลูกค้ารายย่อยชั้นดี หรือ MRR (Minimum Retail Rate) และอัตราดอกเบี้ยเงินกู้ขั้นต่ำประเภทเงินเบิกเกินบัญชี หรือ MOR (Minimum Overdraft Rate) ลดลงจากร้อยละ 6.87 เหลือ ร้อยละ 6.745 ส่วนอัตราดอกเบี้ยเงินกู้ขั้นต่ำประเภทเงินกู้ที่มีระยะเวลา หรือ MLR (Minimum Lending Rate) ปรับลดลงจากร้อยละ 6.50 เหลือร้อยละ 6.375 โดยมีผลตั้งแต่วันที่ 11 พฤศจิกายน 2562 เป็นต้นไปสำหรับอัตราดอกเบี้ยเงินฝาก ธนาคารออมสินยังคงชะลอการปรับลดดอกเบี้ยเงินฝาก โดยยังคงให้ผู้ฝากเงินฝากทุกประเภทได้รับผลตอบแทนในอัตราเท่าเดิมจนถึงสิ้นปี 2562 หลังจากนั้นจะปรับลดอัตราดอกเบี้ยเงินฝากประจำร้อยละ 0.125 มีผลวันที่ 1 มกราคม 2563 เป็นต้นไป